**DEMONSTRÁTORI PÁLYÁZAT**

Az **ELTE PPK Pedagógiai és Pszichológia Intézet - Szombathely** pályázatot ír ki

a 2025/2026-as tanévre DEMONSTRÁTORI poszt betöltésére a PPI Pszichológia Szakcsoportjába.

A demonstrátori megbízás pályázat útján nyerhető el, melynek leadási határideje:

**2025. szeptember 19.**

A demonstrátori megbízás pályázat útján, több alkalommal is elnyerhető. A megbízás 2 félévre szól. A demonstrátori címet az ELTE PPK dékánja a benyújtott pályázatok alapján az intézetigazgató javaslata alapján ítéli oda. Az elbírálás határideje: **2025. október 3.**

Demonstrátor lehet az ELTE PPK nappali tagozatos, aktív státuszú hallgatója, aki:

* felsőoktatási végzettséggel már rendelkezik, vagy legalább 2 tanulmányi félévet lezárt (legalább 4.00 tanulmányi eredménnyel),
* angol nyelven képes tudományterületén tájékozódni, szakirodalmat fordítani,
* vállalja, hogy legfeljebb heti 10 órában demonstrátori feladatokat lát el.

**A demonstrátor általános feladatai:**

* különböző oktatás- és kutatásszervezési feladatokba való bekapcsolódás (pl. gyakorlatok szervezése, konferencia-szervezés, pályázatok előkészítése, szakmai rendezvények lebonyolítása stb.),
* részvétel a szakcsoport adminisztrációs feladataiban,
* félévente beszámoló készítése, amit a vizsgaidőszak utolsó hetéig kell továbbítania a szakcsoport vezetője felé,
* a demonstrátor tanácskozási joggal részt vehet a szakcsoport értekezletein.
* heti két óra jelenlét

**Az egyes demonstrátorok feladatkörei (a pályázati űrlapon jelölendő feladattípusok):**

1. **Közösségimédia-felületek kezelése**

* közreműködés a szakcsoport közösségi média felületeinek szerkesztésében, frissítésében
* posztok írása

1. **Oktatást támogató feladatok**

* részvétel az oktatómunka segítésében (a szakcsoport által oktatott tárgyak óráinak előkészítésében)

1. **Kutatást támogató feladatok**

* kutatás asszisztensi (rész)feladatok ellátása

A demonstrátor konkrét feladatait a szakcsoportvezető és a demonstrátor szakmai munkáját segítő oktató határozza meg. A demonstrátornak félévente beszámolót kell készítenie a munkájáról. A szakcsoportvezető felel azért, hogy a demonstrátor rendszeresen érdemi szakmai munkát végezzen.

A demonstrátori poszt nem jár automatikus anyagi javadalmazással, azonban a demonstrátor a tavaszi félévben szakmai ösztöndíjra nyújthat be pályázatot a Hallgatói Önkormányzathoz, melyhez a szakcsoportvezető ajánlását kell csatolni.

A pályázatnak tartalmaznia kell a következőket:

* Jelentkezési lap, amely innen tölthető le: <https://ppk.elte.hu/hallgatoi-palyazatok/demonstrator>; <https://ppk.elte.hu/demonstrator_application>
* Motivációs levél,
* Szakmai önéletrajz,
* Az eddigi félévek összesítő lapjai (Neptun).

A pályázatot elektronikus úton a következő e-mail címre kell elküldeni: [ppi@ppk.elte.hu](mailto:ppi@ppk.elte.hu)

Langerné Buchwald Judit  
intézetigazgató, egyetemi docens   
ELTE PPK Pedagógiai és Pszichológia Intézet - Szombathely